Document ID: 32006D0021

EUROOPA KESKPANGA OTSUS,
15. detsember 2006,
riikide keskpankade protsentuaalsete osade kohta Euroopa Keskpanga kapitali märkimise aluses
(EKP/2006/21)
(2007/42/EÜ)
EUROOPA KESKPANGA NÕUKOGU,
võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 29.4 ja 49.3,
võttes arvesse Euroopa Keskpanga (EKP) üldnõukogu kaasabi kooskõlas põhikirja artikli 47.2 neljanda taandega,
ning arvestades järgmist:
(1)
22. aprilli 2004. aasta otsus EKP/2004/5 riikide keskpankade protsentuaalsete osade kohta Euroopa Keskpanga kapitali märkimise aluses (1) kehtestas alates 1. maist 2004 kohaldatavad osakaalud EKP kapitali märkimise aluses 1. mail 2004 Euroopa Keskpankade Süsteemi (EKPS) kuuluvate riikide keskpankade (RKPd) jaoks (edaspidi “osakaalud kapitali märkimises” ja “kapitali märkimise alus”).
(2)
Arvestades Bulgaaria ja Rumeenia ühinemist Euroopa Liiduga ja nende RKPde saamist EKPS osaks 1. jaanuaril 2007, tuleb kooskõlas põhikirja artikliga 49.3 suurendada automaatselt EKP märgitud kapitali. Selle suurenemise tõttu tuleb iga 1. jaanuaril 2007 EKPSi kuuluva RKP osakaal kapitali märkimises arvutada analoogia põhjal põhikirja artikliga 29.1 ja kooskõlas artikliga 29.2. EKP laiendatud kapitali märkimise alus ja iga RKP osakaal kapitali märkimises hakkab kehtima 1. jaanuaril 2007. Seetõttu tuleb tühistada otsus EKP/2004/5 ja asendada see uue otsusega, mis kajastab muutunud positsioone.
(3)
Kooskõlas nõukogu 15. juuli 2003. aasta otsusega 2003/517/EÜ statistiliste andmete kohta, mida kasutatakse Euroopa Keskpanga kapitali märkimise aluse korrigeerimiseks, (2) edastas Euroopa Komisjon EKP-le statistilised andmed, mida tuleb kasutada laiendatud kapitali märkimise aluse kindlaksmääramisel.
(4)
Arvestades Euroopa Keskpanga üldnõukogu töökorra artikleid 3.5 ja 6.6 ning üldnõukogu kaasabi käesolevas otsuses, on Bulgaaria keskpanga (Bulgarian National Bank) ja Rumeenia keskpanga (Banca Naţională a României) presidentidel olnud võimalus esitada tähelepanekuid käesoleva otsuse kohta enne selle vastuvõtmist,
ON TEINUD JÄRGMISE OTSUSE:
Artikkel 1
Ümardamine
Juhul kui Euroopa Komisjoni poolt kapitali märkimise aluse laiendamiseks antud läbivaadatud statistiliste andmete tulemusel saadakse numbrid, mis ei anna liitmisel 100 %, hüvitatakse vahe järgmiselt: i) kui kogusumma on alla 100 %, lisatakse 0,0001 protsendipunkti tõusvas järjekorras, alustades väikseima(te)st osa(de)st, kuni jõutakse 100 protsendini, või ii) kui kogusumma on üle 100 %, lahutatakse 0,0001 protsendipunkti langevas järjekorras, alustades suurima(te)st osa(de)st, kuni jõutakse 100 protsendini.
Artikkel 2
Osakaalud kapitali märkimises
Igale RKP-le määratud põhikirja artikli 29 kirjeldusele vastavad osakaalud kapitali märkimises on alates 1. jaanuarist 2007 järgmised:
-
Nationale Bank van België/Banque Nationale de Belgique
2,4708 %
-
Bulgarian National Bank
0,8833 %
-
Česká národní banka
1,3880 %
-
Danmarks Nationalbank
1,5138 %
-
Deutsche Bundesbank
20,5211 %
-
Eesti Pank
0,1703 %
-
Bank of Greece
1,8168 %
-
Banco de España
7,5498 %
-
Banque de France
14,3875 %
-
Central Bank and Financial Services Authority of Ireland
0,8885 %
-
Banca d'Italia
12,5297 %
-
Central Bank of Cyprus
0,1249 %
-
Latvijas Banka
0,2813 %
-
Lietuvos bankas
0,4178 %
-
Banque centrale du Luxembourg
0,1575 %
-
Magyar Nemzeti Bank
1,3141 %
-
Bank Ċentrali ta' Malta/Central Bank of Malta
0,0622 %
-
De Nederlandsche Bank
3,8937 %
-
Oesterreichische Nationalbank
2,0159 %
-
Narodowy Bank Polski
4,8748 %
-
Banco de Portugal
1,7137 %
-
Banca Naţională a României
2,5188 %
-
Banka Slovenije
0,3194 %
-
Národná banka Slovenska
0,6765 %
-
Suomen Pankki
1,2448 %
-
Sveriges Riksbank
2,3313 %
-
Bank of England
13,9337 %
Artikkel 3
Lõppsätted
1. Käesolev otsus jõustub 1. jaanuaril 2007.
2. Otsus EKP/2004/5 tunnistatakse kehtetuks alates 1. jaanuarist 2007.
3. Viiteid otsusele EKP/2004/5 käsitletakse viidetena käesolevale otsusele.
Frankfurt Maini ääres, 15. detsember 2006.

Labels: 2
15